open-index/open-wikipedia-markdown huggingface dataset:
დობუ

**დობუ** () — კუნძული წყნარ ოკეანეში. შედის პაპუა-ახალი გვინეის შემადგენლობაში. მდებარეობს დოუსონის სრუტეში. კუნძულის ფართობი შეადგენს 7,2 კმ²-ს. 1980 წლის აღწერის მონაცემებით კუნძულის მოსახლეობამ 900 კაცი შეადგინა. ადმინისტრაციულად მიეკუთვნება რეგიონ პაპუას პროვინცია მილნ-ბეის.

## გეოგრაფია 
დობუ წარმოადგენს პატარა კუნძულს, რომელიც მდებარეობს დ’ანტრკასტოს კუნძულებში, დოუსონის სრუტეში, რომელიც გამოყოფს ფერგუსონის კუნძულს ნორმანბის კუნძულისაგან. გეოლოგიური თვალსაზრისით, კუნძულს აქვს ვულკანური წარმოშობა და წარმოადგენს ჩამქრალ ვულკანს. დობუს მნიშვნელოვანი ნაწილი დაფარულია ხშირი ტროპიკული მცენარეულობით. მხოლოდ დასახლებულ რაიონებს უკავიათ ან მეორადი ტყეები, ან მინდვრები. კუნძულზე კლიმატი ტროპიკულია. გამოიყოფა ორი სეზონი. ნალექების საშუალო წლიური რაოდენობა შეადგენს დაახლოებით 2540 მმ-ს.

## ისტორია 
დ’ანტრკასტოს კუნძულების, რომლის შემადგენლობაშიც შედის კუნძული დობუ პირველი ევროპელი აღმომჩენია ფრანგი მოგზაური ჟოზეფ ბრუნი დ’ანტრკასტო, რომელმაც კუნძულები აღმოაჩინა 1793 წელს ჟან-ფრანსუა დე ლაპერუზას დაკარგული გემის ძებნის დროს. მთლიანობაში, ადგილობრივ მაცხოვრებლებს ჰქონდათ უმოწყალო მეომრების და კაციჭამიების რეპუტაცია, რომლებიც არაერთხელ ესხმოდნენ თავს მეზობელი კუნძულების მოსახლეობას.

კუნძულელების რეგულარული კონტაქტი ევროპელებთან დამყარდა XIX საუკუნის შუაში, ხოლო 1884 წელს კუნძულზე გადასხდნენ პირველი „შავ შაშვებზე მონადირენი“, რომლებმაც გაიყვანეს ადგილობრივი მოსახლეობის ნაწილი სხვა ქვეყნებში პლანტაციებში სამუშაოდ. შემდგომში კუნძულზე გაჩნდა ქოქოსის პალმის საკუთარი პლანტაციებიც, ხოლო კოპრა გახდა ძირითადი საექსპორტო საქონელი. 1891 წელს დობუზე დაარსდა პირველი ქრისტიანული მისია, მიუხედავად ამისა მისიონერებს დასჭირდათ ორმოც წელზე მეტი, რომ კუნძულელები გამხდარიყვნენ ქრისტიანები.

1975 წლიდან კუნძული დობუ დამოუკიდებელი სახელმწიფო პაპუა-ახალი გვინეის ნაწილია.

## მოსახლეობა 
1980 წელს კუნძულზე ცხოვრობდა დაახლოებით 900 ადამიანი. ადგილობრივი მოსახლეობის ძირძველი სალაპარაკო ენაა დობუ.

## რესურსები ინტერნეტში
* დობუ

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
ფლორიდა-კისი

250px|მინიატიურა|თანამგზავრული ფოტო
[250px|მინიატიურა|ქოქოსის პალმები ტროპიკულ კუნძულ [ისლამორადა (ფლორიდა)|ისლამორადაზე]] 
**ფლორიდა-კისი** () — მარჯნის კუნძულებისგან შემდგარი არქიპელაგი აშშ-ის სამხრეთ-აღმოსავლეთ ნაწილში. იწყება ფლორიდის ნახევარკუნძულის სამხრეთ-აღმოსავლეთ წვერთან, მაიამიდან 24 კილომეტრით სამხრეთით და წარმოქმნის რკალს, რომელიც მიმართულია სამხრეთ-სამხრეთ-დასავლეთით და შემდეგ კი-უესტის მიმართულებით, რომელიც მისი შემადგენელი უკიდურესი დასავლეთით მდებარე დასახლებული კუნძულია. კუნძულები განლაგაბულია ფლორიდის სრუტის გასწვრივ, აღმოსავლეთიდან აკრავს ატლანტის ოკეანე, დასავლეთით — მექსიკის ყურე, კიდეზე კი ფლორიდის უბე. კი-უესტიდან კუბამდე უახლოესი წერტილი 140 კილომეტრშია. ფლორიდა-კისი განლაგებულია ჩრდილოეთ განედის 23,5-25,5 გრადუსებს შორის, სუბტროპიკულ სარტყელში. კუნძულების კლიმატი კიოპენის კლიმატის კლასიფიკაციის სკალის მიხედვით განისაზღვრება როგორც ტროპიკული. კუნძულების 95%-ზე მეტი შედის მონროს ოლქის შემადგენლობაში, თუმცა ჩრდილო-აღმოსავლეთით მდებარე მცირე ნაწილი მოქცეულია მაიამი-დეიდის ოლქში, მათ შორისაა კუნძული ტოტენ-კი. ხმელეთის მთლიანი ფართობი 356 კმ²-ია. 2000 წლის აღწერის მონაცემებით მოსახლეობა 79 535 ადამიანს შეადგენდა, სიმჭიდროვე — 223,66 ადამიანს. თუმცა, მოსახლეობის უდიდესი ნაწილი საკმაოდ მცირე, არაელში ცხოვრობს, სადაც სიმჭიდროვე შესაბამისად მაღალია. მათ შორისაა კუნძული კი-უესტი, სადაც თავმოყრილია მოსახლეობის 32%. 

ქალაქი კი-უესტი მონროს ოლქის ადმინისტრაციული ცენტრია. ოლქი შედგება კონტინენტური ნაწილისაგან, რომელიც მთლიანად მოქცეულია ევერგლეიდის ეროვნული პარკის შემადგენლობაში და მომცრო კუნძულებისგან (კი).

## რესურსები ინტერნეტში 
*A Gazetteer of the Florida Keys 
*
*City of Key West
*City of Marathon
*History of the Conch Republic 
*National Park Service: Dry Tortugas
*NOAA Marine Sanctuary 
*Florida Keys Watershed - Florida DEP 

კატეგორია:ფლორიდა
კატეგორია:აშშ-ის კუნძულები
შიმშილის თამაშები: ცეცხლის ალში

**„შიმშილის თამაშები: ცეცხლის ალში“** () — 2013 წლის ამერიკული ანტიუტოპიური სამეცნიერო ფანტასტიკური ფილმი, ამერიკელი მწერლის სიუზენ კოლინზის „შიმშილის თამაშების ტრილოგიაში“ მეორე წიგნის, „ცეცხლის ალში“ ეკრანიზაცია. ფილმის დისტრიბუტორია Lionsgate. ფილმის რეჟისორია ფრენსის ლოურენსი, ხოლო სცენარის ავტორები — საიმონ ბოფოი და მაიკლ არნდტი.

ფილმის გადაღებები დაიწყო 2012 წლის 10 სექტემბერს ატლანტაში, ჯორჯიის შტატში. პრემიერა გაიმართა 2013 წლის 15 ნოემბერს ლონდონში. ფილმის შემოსავალმა შეადგინა 865 მილიონი აშშ დოლარი, რითაც გახდა 2013 წლის ყველაზე შემოსავლიანი ფილმი. საუნდტრეკული ალბომის გამოცემამდე გამოვიდა პირველი სინგლი, Coldplay-ს მიერ ფილმისთვის შექმნილი „Atlas“, რომელიც ნომინირებული იყო გრემისა და ოქროს გლობუსზე.

ფილმმა მიიღო დადებითი შეფასებები კინოკრიტიკოსებისგან. საერთო განხილვების საიტ Rotten Tomatoes-ზე ფლობს 89% (275 მიმოხილვაზე დაყრდნობით). აგრეთვე გადაეცა რამდენიმე ჯილდო.

## როლები 
## რესურსები ინტერნეტში 
* 
* 
* 
* 
* „შიმშილის თამაშები: ცეცხლის ალში“  — The Numbers
* 
* 

## სქოლიო 
კატეგორია:2013 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების სათავგადასავლო ფილმები
კატეგორია:2010-იანი წლების დრამატული ფილმები
კატეგორია:შიმშილის თამაშები (ფილმების სერია)
კატეგორია:2010-იანი წლების სამეცნიერო ფანტასტიკური ფილმები
კატეგორია:2010-იანი წლების თრილერი ფილმები
კატეგორია:ამერიკული ფილმები
კატეგორია:ამერიკული სათავგადასავლო ფილმები
კატეგორია:ამერიკული დრამატული ფილმები
კატეგორია:ამერიკული სამეცნიერო ფანტასტიკური ფილმები
კატეგორია:ამერიკული სამეცნიერო ფანტასტიკური თრილერი ფილმები
კატეგორია:იმპერიის ჯილდოს მფლობელები
კატეგორია:ანტიუტოპიური ფილმები
კატეგორია:ფრენსის ლოურენსის ფილმები
კატეგორია:IMAX-ის ფილმები
კატეგორია:სამეცნიერო ფანტასტიკური სათავგადასავლო ფილმები
ორშა

**ორშა** () — ქალაქი ბელარუსში, წარმოადგენს ორშის რაიონის ადმინისტრაციულ ცენტრს. ქალაქ მინსკიდან, აღმოსავლეთით, დაშორებულია 202 კილომეტრით. 2011 წლის 1 იანვრის აღწერის მონაცემებით, ქალაქის მოსახლეობამ 117 228 კაცი შეადგინა. ფართობი შეადგენს 38,90 კმ²-ს. ორშასთან 1514 წელს გაიმართა ორშის ბრძოლა.

## რესურსები ინტერნეტში 
* radzima.org

კატეგორია:ბელარუსის ქალაქები
ბალუანი

**ბალუანი** () — კუნძული წყნარ ოკეანეში, შედის საადმირალოს კუნძულების შემადგენლობაში, ეკუთვნის პაპუა-ახალ გვინეას. კუნძულის ფართობი შეადგენს 16 კმ²-ს. 1981 წლის აღწერის მონაცემებით, კუნძულის მოსახლეობამ 300 კაცი შეადგინა. სიმჭიდროვე — 18 კაცი/კმ². ადმინისტრაციულად შედის აილენდსის რეგიონის მანუსის პროვინციაში.

## გეოგრაფია 
ბალუანი მდებარეობს არქიპელაგის სამხრეთ ნაწილში. კუნძულ მანუსიდან დაშორებულია 38 კილომეტრით. უახლოესი კუნძულებია — პაკი, რომელიც მდებარეობს ბალუანიდან 4 კმ-ში, ასევე ლოუ, რომელიც მდებარეობს 10 კმ-ში ჩრდილოეთით.

კუნძულს აქვს ოვალური ფორმა, მისი მაქსიმალური სიგრძე შეადგენს 5 კილომეტრს. გეოლოგიური თვალსაზრისით, კუნძული წარმოადგენს პლეისტოცენის პერიოდის ჩამქრალ ვულკანს, რომლის სიმაღლე აღწევს 254 მეტრს. ვულკან ბალუანის ცენტრში მდებარეობს ოვალური ფორმის ფართე ვულკანური კრატერი, რომლის ზომები შეადგენს 0,5 კმ 1 კმ-ზე. მეზობელი კუნძულებისგან განსხვავებით, ბალუანზე ვულკანის ამოფრქვევის დროს უპირატესად ამოდიოდა ბაზალტური და არა ლიპარიტული სამთო ქანები. 1884 წელს ბალუანი გახდა გერმანიის პროტექტორატის ნაწილი ოკეანეთში. 1914 წელს ბალუანი გადავიდა ავსტრალიის ხელში, და 1921 წლიდან საადმირალოს კუნძულები იმყოფება ავსტრალიის მმართველობის ქვეშ ჯერ ერთა ლიგის, ხოლო მეორე მსოფლიო ომის შემდეგ — გაერთიანებული ერების ორგანიზაციის მანდატის საფუძველზე. 1975 წლიდან ბალუანი დამოუკიდებელი სახელმწიფო პაპუა-ახალი გვინეის ნაწილია. მისი იდეოლოგიის საფუძველში დევს იმის წარმოდგენა, რომ იესო ქრისტე გაასამართლა ავსტრალიელმა, ხოლო ყველა ქვეყნები, რომლებიც ცუდად ეპყრობოდნენ ახალი გვინეის მაცხოვრებლებს ადრე თუ გვიან წარდგებიან საღვთო სასამართლოს წინაშე. ამიტომ, თუ ავსტრალია არ შეცვლის თავის ურთიერთობას პაპუასებთან, ის გაიმეორებს მესამე რაიხის და იაპონიის იმპერიის გზას, რომლებმაც მარცხი განიცადეს მეორე მსოფლიო ომის დროს. მანამდე აშშ ღმერთის სახელით გამოდის გამანთავისუფლებლად. ფაქტობრივად ამ რელიგიური მოძრაობის გამოჩენა გახდა პასუხი კუნძულელთა შევიწროვებაზე კოლონიალური ადმინისტრაციის მხრიდან ავსტრალიის სახით.

## რესურსები ინტერნეტში
* ბალუანი — ენციკლოპედია ბრიტანიკა

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
სლონიმი

**სლონიმი** () — ქალაქი ბელარუსში. სლონიმის რაიონის ადმინისტრაციული ცენტრი. მდებარეობს მდინარე შარის სანაპიროზე.

ქალაქ მინსკიდან დაშორებულია 195 კილომეტრით, ხოლო ქალაქ გროდნოდან 143 კილომეტრით.
2010 წლის აღწერის მონაცემებით, ქალაქის მოსახლეობამ 48 800 კაცი შეადგინა. ქალაქი ისტორიულ წყაროებში პირველად იხსენიება 1252 წელს.

## რესურსები ინტერნეტში
*ოფიციალური საიტი 

კატეგორია:ბელარუსის ქალაქები
ეპე

**ეპე** () — ქალაქი და მუნიციპალიტეტი აღმოსავლეთ ნიდერლანდებში.

2007 წლის აღწერის მონაცემებით, ქალაქის მოსახლეობამ 32 999 კაცი შეადგინა. სიმჭიდროვე 211 კაცი/კმ².

ქალაქის ფართობი შეადგენს 157,25 კმ²-ს.

## რესურსები ინტერნეტში
*ოფიციალური საიტი

კატეგორია:ნიდერლანდების ქალაქები
ლიდა

**ლიდა** () — ქალაქი ბელარუსის დასავლეთ ნაწილში, ლიდას რაიონის ადმინისტრაციული ცენტრი.

მანძილი ქალაქ ლიდადან ბელარუსის მეზობელ ქვეყნებამდე შემდეგნაირია: პოლონეთი— 120 კილომეტრი, ლიეტუვა — 35 კილომეტრი; ქალაქებამდე: გროდნო — 110 კილომეტრი, ვილნიუსი — 100 კილომეტრი, მინსკი — 164 კილომეტრი.

2010  წლის აღწერის მონაცემებით, ქალაქის მოსახლეობამ 97 600 კაცი შეადგინა. ქალაქის ფართობი შეადგენს 50 კმ²-ს.

## რესურსები ინტერნეტში
*ოფიციალური საიტი 

კატეგორია:ბელარუსის ქალაქები
მოლოდეჩნო

**მოლოდეჩნო**  () — ქალაქი ბელარუსში, გაშენებულია მდინარე უშის სანაპიროზე. წარმოადგენს მოლოდეჩნოს რაიონის ადმინისტრაციულ ცენტრს. 
პირველად ისტორიულ წყაროებში იხსენიება 1388 წელს.

ქალაქ მინსკიდან, ჩრდილო-დასავლეთით, დაშორებულია 73 კილომეტრით.

ქალაქის ფართობი შეადგენს 26,8 კმ²-ს. 2013 წლის აღწერის მონაცემებით, ქალაქის მოსახლეობამ 93 802 კაცი შეადგინა.

## რესურსები ინტერნეტში
*ოფიციალური საიტი 

კატეგორია:ბელარუსის ქალაქები
ბობრუისკი

**ბობრუისკი** ან *ბაბრუისკი* () — ქალაქი ბელარუსში. წარმოადგენს ბობრუისკის რაიონის ადმინისტრაციულ ცენტრს.

## ისტორია
ქალაქი პირველად ისტორიულ წყაროებში იხსენიება 1387 წელს. კიევის რუსეთის პერიოდში, ბობრუისკის დღევანდელ ტერიტორიაზე, მდებარეობდა სოფელი.

## მოსახლეობა
2013 წლის აღწერის მონაცემებით, ქალაქის მოსახლეობამ 217 100 კაცი შეადგინა. სიმჭიდროვე 2565 კაცი კმ².

ქალაქის ფართობი  შეადგენს 90,02 კმ²-ს.

## რესურსები ინტერნეტში
*ოფიციალური საიტი 

კატეგორია:ბელარუსის ქალაქები
იმპერატრისი

**იმპერატრისი** () — ქალაქი და მუნიციპალიტეტი ბრაზილიაში, მარანიანის შტატში.

2012 წლის აღწერის მონაცემებით, ქალაქის მოსახლეობამ 250 063 კაცი შეადგინა. სიმჭიდროვე — 167,9 კაცი/კმ². ქალაქის ფართობი შეადგენს 1 367,901 კმ²-ს.

იმპერატრისი დაარსდა 1856 წლის 16 ივლისს.

## რესურსები ინტერნეტში
*ოფიციალური საიტი

კატეგორია:ბრაზილიის ქალაქები
მედიჩის ვილები

**მედიჩის ვილები** — სოფლის შენობების კომპლექსი ფლორენციის მახლობლად, იტალიაში, რომლებიც ეკუთვნოდათ მედიჩის საგვარეულოს წარმომადგენლებს XV-XVII საუკუნეებში. მედიჩის ვილები ასრულებდნენ რამდენიმე ფუნქციას: ის, რომ მედიჩის ვილები მიმოფანტულია თითქმის მთელი ქვეყნის ტერიტორიაზე, მიუთითებს მედიჩების საგვარეულოს სიძლიერესა და სიმდიდრეზე. მედიჩები მათ იყენებდნენ რეკრეაციული დანიშნულებით. ისინი იღვწოდნენ მიმდებარე ტერიტორიების სოფლის მეურნეობის განვითარებისათვის.

2013 წელს მედიჩის 12 ვილა და 2 ბაღი შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში  
*Gardens and Villas of Tuscany official website 
*Museums in Florence - The Medici VillaVilla of Poggio A Caiano
*Museums in Florence - The Medici Villa della Petraia

## სქოლიო
კატეგორია:მსოფლიო მემკვიდრეობის ძეგლები იტალიაში
ულის ოქრო

**ულის ოქრო** () — 1997 წლის ამერიკული დამოუკიდებელი ფილმი.

## სიუჟეტი
ულისე ჯეკსონი ვიეტნამის ომის ვეტერანია და მეფუტკრეობას მისდევს. მისი ვაჟიშვილი სასჯელს იხდის ძარცვისთვის, ხოლო შვილიშვილები მასთან იზრდებიან. ული იგებს, რომ მისი შვილის თანამზრახველებს გატაცებული ჰყავს ულის რძალი, რათა ულის ფული გამოსძალონ.

## როლებში
*პიტერ ფონდა — ულისე ჯეკსონი
*პატრიცია რიჩარდსონი — კონი ჰოუპი
*ტომ ვუდი — ჯიმი ჯეკსონი
*ჯესიკა ბილი — კეისი ჯეკსონი

## ჯილდოები
პიტერ ფონდამ მიიღო ოქროს გლობუსი საუკეთესო მსახიობი კაცისთვის დრამაში და წარდგენილი იყო ოსკარზე.

## რესურსები ინტერნეტში
* 
* 

კატეგორია:1997 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
UFO

**UFO** — ინგლისური მძიმე მეტალ და მძიმე როკ ჯგუფი, რომელიც ჩამოყალიბდა 1969 წელს. VH1-ის „მძიმე როკის 100 საუკეთესო შემსრულებლის“ რეიტინგში 84-ე ადგილი უკავია.

## დისკოგრაფია 
**UFO 1* (1970)
**UFO 2: Flying* (1971)
**Phenomenon* (1974)
**Force It* (1975)
**No Heavy Petting* (1976)
**Lights Out* (1977)
**Obsession* (1978)
**Strangers in the Night* (1979)
**No Place to Run* (1980)
**The Wild, the Willing and the Innocent* (1981)
**Mechanix* (1982)
**Making Contact* (1983)
**Misdemeanor* (1985)
*''Ain't Misbehavin'* (1988)
**High Stakes & Dangerous Men* (1992)
**Walk on Water* (1995)
**Covenant* (2000)
**Sharks* (2002)
**You Are Here* (2004)
**The Monkey Puzzle* (2006)
**The Visitor* (2009)
**Seven Deadly* (2012)
* *A Conspiracy of Stars'' (2015)

## რესურსები ინტერნეტში 
* 

## სქოლიო 
კატეგორია:ინგლისური მძიმე როკ-ჯგუფები
კატეგორია:ინგლისური მძიმე მეტალ ჯგუფები
კატეგორია:1969 წელს ჩამოყალიბებული ჯგუფები
ჯონ კრისტოფერ რაილი

**ჯონ კრისტოფერ რაილი** (; დ. 24 მაისი, 1965) — ამერიკელი მსახიობი, პროდიუსერი, მომღერალი, სცენარისტი, კომიკოსი. მისი დებიუტი შედგა 1989 წელს ბრაიან დე პალმას ფილმში „ომის დანაკარგები“. წარდგენილი იყო ოსკარისა და გრემის ჯილდოებზე.

## ფილმოგრაფია
## რესურსები ინტერნეტში
*
*
*New York Times profile on John C. Reilly
*John C. Reilly's Producer Profile on The 1 Second Film 

კატეგორია:ამერიკელი მსახიობები
კატეგორია:დაბადებული 1965
კატეგორია:დაბადებული 24 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
ელიუთერა

**ელიუთერა** () — კუნძული ბაჰამის კუნძულების შემადგენლობაში, დედაქალაქ ნასაუდან 80 კილომეტრით აღმოსავლეთით. მისი სიგრძე 180 კილომეტრია, სიგანე კი მხოლოდ 1 600 მეტრი. 2000 წლის აღწერის მონაცემებით, მოსახლეობა 11 165  ადამიანს შეადგენდა. სახელი „ელიუთერა“ მომდინარეობს ბერძნული სიტყვა *ელეუთეროს* (eleutheros) მდედრობითი ფორმიდან და „თავისუფალს“ ნიშნავს.

კუნძულის ტოპოგრაფია მერყეობს ფართო ვარდისფერქვიშიანი პლაჟებიდან უძველეს მარჯნის რიფების საკმაოდ ვრცელ გამოვლინებებამდე. აღმოსავლეთი ნაპირი ატლანტის ოკეანეს ესაზღვრება, დასავლეთი კი ბაჰამის დიდ მეჩეჩს. 

## ისტორია
კუნძულის თავდაპირველი მაცხოვრებლები იყვნენ ტაინოს ხალხი, რომელიც ესპანელებმა კუნძულ ისპანიოლის მაღაროებში სამუშაოდ გადაასახელს, სადაც ისინი 1550 წლისათვის ამოწყდნენ. მიჩნეულია, რომ კუნძულის დაკავება 1648 წლამდე არ მომხდარა, სანამ ამ წელს ბერმუდის კუნძულებიდან პურიტანი პილიგრიმები მოვიდოდნენ. ამ მოსახლეებს „ელიუთერის მოხეტიალეებს“ უწოდებენ, სწორედ აქედან მიიღო კუნძულმა ამჟამინდელი სახელიც. ზოგიერთი კი იმასაც ამტკიცებს, რომ სანამ ქრისტეფორე კოლუმბი ვესტ-ინდოეთის კუნძულებს ეწვეოდა, თითქოს პირველად ელიუთერას მიადგა. 

2010 წელს, ელიუთერაზე გაიხსნა 25 აკრის ფართობის ნაკრძალი, რომელიც კუნძულის პირველ ეროვნულ პარკად იქცა. პარკში დაცულია 171 სახეობის ადგილობრივი მცენარე; საკმაოდ პოპულარული ადგილია ადგილობრივ მასწავლებლებსა და მოსწავლეებს, ასევე ტურისტებს შორის.

250px|მინიატიურა|მარცხნივ|დასახლება გრეგორი-ტაუნი, 2012 წლის დეკემბერი
## ტრანსპორტი
კუნძულს ემსახურება სამი აეროპორტი: ჩრდილოეთ ელიუთერის, გოვერნორს-ჰარბორისა და როკ-საუნდის აეროპორტები.

## რესურსები ინტერნეტში 
* ბაჰამის კუნძულებსი ტურიზმის ოფისი - ელიუთერა 
*  ბაჰამის კუნძულებსი მთავრობა - ელიუთერა
*  კუნძულის რუკა

## სქოლიო
კატეგორია:ბაჰამის კუნძულები
კატეგორია:ბაჰამის კუნძულების კუნძულები
კატეგორია:კუნძულები ანბანის მიხედვით
ფრედ ცინემანი

**ფრედ ცინემანი** ( დ. 29 აპრილი, 1907 — გ. 14 მარტი, 1997) — ავსტრო-ამერიკელი კინორეჟისორი. მოღვაწეობდა სხვადასხვა ჟანრებში: თრილერი, ვესტერნი, ეკრანიზაციები და სხვ. ორჯერ მიიღო ოსკარისა და ოქროს გლობუსის ჯილდოები, როგორც საუკეთესო რეჟისორმა. გავლენა მოახდინა სტივენ სპილბერგის შემოქმედებაზე.

## ფილმოგრაფია
*1948 - ძებნა *(The Search)* 
*1952 - ზუსტად შუადღეს *(High Noon)* 
*1953 - ამიერიდან და უკუნითი უკუნისამდე *(From Here to Eternity)* 
*1966 - ყველა დროის ადამიანი *(A Man For All Seasons)*
*1977 - ჯულია *(Julia)*

## რესურსები ინტერნეტში
* 
* 
* Literature on Fred Zinnemann

კატეგორია:ავსტრიელი კინორეჟისორები
კატეგორია:ამერიკელი კინორეჟისორები
კატეგორია:დაბადებული 29 აპრილი
კატეგორია:დაბადებული 1907
კატეგორია:გარდაცვლილი  14 მარტი
კატეგორია:გარდაცვლილი 1997
კატეგორია:ოსკარის მფლობელი კინორეჟისორები
კატეგორია:XX საუკუნის ამერიკელი ბიზნესმენები
კატეგორია:ვენაში დაბადებულები
ნამიბის ქვიშის ზღვა

**ნამიბის ქვიშის ზღვა**  — ერთადერთი ქვიშის ზღვა მსოფლიოში, რომელიც მოიცავს ფართო დიუნებს. ზღვის ფართობი სამ მილიონ ჰექტარზე მეტია, ხოლო ბუფერული ზონა 899 500 ჰექტარია. ობიექტი შედგება დიუნების ორი სისტემისგან: ერთი უძველესი, ნახევრად-მტკიცე დიუნი, გადაწოლილია მეორე დიუნიზე. ქვიშის დიუნები წარმოიქმნა მასალებისგან, რომლებიც ათასობით კილომეტრებით დაშორებული ტერიტორიებიდან, მდინარეს, ქარებსა და ზღვის დინებებს მოჰქონდა. ქვიშიანი ზღვა მოიცავს ხრეშიან ვაკეებს, სანაპირო ბინებს, მყარ ბორცვებს, სანაპირო ლაგუნებს და ეფემერულ მდინარეებს, ამ ყველაფრით განსაკუთრებით ლამაზი ლანდშაფტი იქმნება. წყლის მთავარი წყარო, წარმოქმნილი ნისლია. თავის მხრივ წყლის არსებობა ქმნის პირობებს, ამ ტერიტორიაზე ენდემურმა უხერხემლო ქვეწარმავლებმა და ძუძუმწოვრებმა იარსებონ.

2013 წელს შეიტანეს მსოფლიო მემკვიდრეობის ძეგლების სიაში.

## სქოლიო
კატეგორია:მსოფლიო მემკვიდრეობის ძეგლები ნამიბიაში
ლუკაიანის ხალხი

[250px|მინიატიურა|[ბაჰამის კუნძულების რუკა]]
[250px|მინიატიურა|[ქრისტეფორე კოლუმბი კუნძულ გუანაჰანიზე 1492 წელს, შეხვედრა ლუკაიანებთან. თეოდორ დე ბრის ნახატი]]
**ლუკაიანის ხალხი** — ბაჰამის კუნძულების თავდაპირველი მაცხოვრებლები ევროპელთა გამოჩენამდე. ისინი ტაინოს ხალხის შტო იყვნენ, ეს ხალხი კი ერთ დროს კარიბის ზღვის უმრავლეს კუნძულზე სახლობდა. ლუკაიანები ამერიკის ის მაცხოვრებლები იყვნენ, რომლებიც პირველები შეხვდნენ ქრისტეფორე კოლუმბს. კოლუმბის მოსვლიდან რამდენიმე წლის შემდეგ, ესპანელებმა ლუკაიანების შევიწროვება და დამონება დაიწყეს, უკვე 1520 წლისთვის კი ბაჰამის კუნძულებიდან თითქმის ყველა ლუკაიანი გადაასახლეს. 

სახელი „ლუკაიანი“ ესპანური სიტყვა *ლუკაიოს* (Lucayos) ანგლიკანიზაციის შედეგადაა მიღებული, რაც თავის მხრივ წარმოსდგენა ტაინოს სიტყვიდან *ლუკუ-კაირი* რასაც ეს ხალხი საკუთარ თავს უწოდებდა) და „კუნძულების ხალხს“ ნიშნავს. 

კუნძულ ანდროსზე აღმოჩენილ იქნა სიბონეის ხალხის ტიპის რამდენიმე თავის ქალა და არტეფაქტები, თუმცა, მიაღწია თუ არა ბაჰამის კუნძულებს ზოგიერთმა სიბონეიმ ლუკაიანებზე ადრე, უცნობია, რადგან მათ კუნძულების დაკავების სხვა არანაირი კვალი არ დაუტოვიათ. მთელი ბაჰამის მასშტაბით აღმოჩენილია ზოგიერთი შესაძლო სიბონეის არქეოლოგიური ძეგლები, მაგრამ რადიოკარბონული დათარიღების მეთოდით მხოლოდ ერთი მათგანი მიეკუთვნა XII საუკუნის ბოლო წლებს, რაც თანადროულია ლუკაიანების მიერ კუნძულების დაკავების პერიოდისა. 

ლუკაიანებზე პირველი დაკვირვების ერთადერთი წყაროა ქრისტეფორე კოლუმბის დღიური. ლუკაიანების ზნე-ჩვეულებანის შესახებ სხვა ინფორმაცია მომდინარეობს არქეოლოგიური გათხრებიდან მიღებული ცნობების შედარებით კუბასა და ისპანიოლაზე არსებულ ტაიონოს კულტურის შესახებ არსებულ ინფორმაციასთან. კუბელ და ისპანიოლელ ტაინოებისგან ლუკაიანები განსხვავდებოდნენ სახლების ზომით, სოფლების ორგანიზაციითა და მდებარეობით, მთ მიერ გამოყენებული რესურსებითა და მეთუნეობაში გამოყენებული მასალით.

## ლიტერატურა
*Albury, Paul. (1975) *The Story of the Bahamas.* MacMillan Caribbean. ISBN 0-333-17131-4
*Craton, Michael. (1986) *A History of the Bahamas.* San Salvador Press. ISBN 0-9692568-0-9
*Granberry, Julian & Gary S. Vescelius. (2004) *Languages of the Pre-Columbian Antilles.* The University of Alabama Press. ISBN 0-8173-5123-X
*Keegan, William F. (1992) *The People Who Discovered Columbus: The Prehistory of the Bahamas.* University Press of Florida. ISBN 0-8130-1137-X
*Sauer, Carl Ortwin. (1966; Fourth printing, 1992) *The Early Spanish Main.* University of California Press. ISBN 0-520-01415-4
* Schaffer, W. C., Carr, R. S., Day, J. S., Pateman, M. P. (2012). "Lucayan-Taino burials from Preacher's Cave, Eleuthera, Bahamas". *International Journal of Osteoarchaeology***22**:45-69. DOI: 10.1002/oa.1180

## სქოლიო
კატეგორია:ბაჰამის კუნძულები
კატეგორია:ინდიელები
კატეგორია:ტაინოს ხალხი
ფრედრიკ მარჩი

**ფრედრიკ მარჩი** (; დ. 31 აგვისტო, 1897 — გ. 14 აპრილი, 1975) — ამერიკელი თეატრისა და კინოს მსახიობი კაცი. არის ოსკარის ორგზის ლაურეატი.

## ფილმოგრაფია
## რესურსები ინტერნეტში
* 
* Photographs of Fredric March

 

კატეგორია:ამერიკელი მსახიობები
კატეგორია:დაბადებული 31 აგვისტო
კატეგორია:დაბადებული 1897
კატეგორია:გარდაცვლილი 14 აპრილი
კატეგორია:გარდაცვლილი 1975
კატეგორია:ოსკარის მფლობელი კინომსახიობები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
მანუსი

**მანუსის კუნძული** () — კუნძული მანუსის პროვინციაში, ჩრდილოეთ პაპუა-ახალ გვინეაში. წარმოადგენს საადმირალოს კუნძულების უდიდეს კუნძულს. საერთო ფართობი შეადგენს 1940,2 კმ²-ს. , სანაპირო ზოლის სიგრძეა 361,3 კმ. სიდიდით მეხუთე კუნძულია პაპუა-ახალ გვინეაში. 2000 წლის აღწერის მონაცემებით, კუნძულის მოსახლეობა 32 713 კაცს შეადგენდა. სიმჭიდროვე — 16,861 კაცი/კმ². ადმინისტრაციულად ეკუთვნის აილენდსის რეგიონის მანუსის პროვინციას. ლორენგაუ, რომელიც წარმოადგენს მანუსის პროვინციის ადმინისტრაციულ ცენტრს, მდებარეობს სწორედ მანუსის კუნძულზე.

## გეოგრაფია 
კუნძული შედის საადმირალოს კუნძულების შემადგენლობაში. ჩრდილოეთიდან ესაზღვრება წყნარი ოკეანე. ხოლო სამხრეთიდან ბისმარკის ზღვა. კუნძული მდებარეობს 274 კმ-ში ჩრდილო-აღმოსავლეთით კუნძულ ახალი გვინეიდან და 285 კმ-ში დასავლეთით კუნძულ ახალი ჰანოვერიდან. უშუალო სიახლოვეს მდებარეობენ კუნძულები ლოს-ნეგროსი და ტონგი (აღმოსავლეთით), ლოუ და ბალუანი (სამხრეთ-აღმოსავლეთით) და მრავალრიცხოვანი რიფები და მომცრო ქვიშოვანი კუნძულები. უახლოესი მატერიკი, ავსტრალია მდებარეობს დაახლოებით 1050 კმ-ში. კუნძულის სიგრძე დასავლეთი-აღმოსავლეთის მიმართულებაზე შეადგენს 103 კმ-ს, მაქსიმალური სიგანე — 28 კმ-ს, ფართობი — 1940,2 კმ². კუნძული თავისი სიდიდით მეხუთე (ახალი გვინეის, ახალი ბრიტანეთის, ახალი ირლანდიის და ბუგენვილის შემდეგ) კუნძულია პაპუა-ახალ გვინეაში, ბოლო ამოფრქვევა მოხდა 1957 წელს).

კუნძულის კლიმატი სუბეკვატორულია. თვის საშუალო ტემპერატურაა 22 — 32 °С. კუნძულის ფლორა და ფაუნა საკმაოდ სხვადასხვანაირია. არსებობს რამდენიმე ენდემური სახეობა, კერძოდ ზურმუხტოვანი მწვანე მოლუსკი და ნიჟარა, რომელიც იყიდება როგორც ძვირფასეულობა.

## ისტორია 
სავარაუდოდ კუნძულის პირველი ევროპელი აღმომჩენია ესპანელი ზღვაოსანი ალვარო დე საავედრა, რომელმაც იგი აღმოაჩინა 1528 წელს. 1616 წელს მანუსის კუნძულის გვერდით გაცურეს ნიდერლანდელმა მოგზაურებმა ვილემ სხაუტენმა და იაკობ ლემერმა. შემდგომში 1875 წლამდე კუნძულს ევროპელები არ სტუმრობდნენ. 1912 წელს დაარსდა გერმანული კოლონია ლორენგაუ, 1914 წელს კუნძული გადავიდა ავსტრალიის იურისდიქციის ქვეშ. მეორე მსოფლიო ომის დროს, 1942 წელს, იაპონიამ კუნძულებზე განათავსა სამხედრო ბაზა. 1944 წლის თებერვალ-მარტში ის ამერიკულმა ძალებმა გაანადგურეს. შემდეგ სიადლერის უბეში აშენდა ამერიკული სამხედრო ბაზა. მაგრამ, ჯერ კიდევ 1950-51 წლებში ავსტრალიის მთავრობა აწარმოებდა კუნძულის გასუფთავებას იაპონური კრიმინალური ელემენტებისგან.

## მოსახლეობა 
2000 წლის აღწერის მონაცემებით კუნძულზე ცხოვრობდა 32 713 ადამიანი 127 დასახლებულ პუნქტში. კუნძულის მთავარი ქალაქია ლორენგაუ, 5829 მოსახლით.

## ეკონომიკა 
ეკონომიკის საფუძველია — სოფლის მეურნეობა და თევზჭერა. უმეტესად აწარმოებენ კოპრას, კაკაოს, ყავას და სხვა სასოფლო სამეურნეო პროდუქტებს, რომელთა დიდი ნაწილი გადის ექსპორტზე.

## რესურსები ინტერნეტში
* ოფიციალური საიტი

## სქოლიო 
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
საადმირალოს კუნძულები

**საადმირალოს კუნძულები** () — კუნძულთა ჯგუფი ბისმარკის არქიპელაგში, შეიცავს 18 კუნძულს. მდებარეობს წყნარი ოკეანის სამხრეთ ნაწილში, აილენდსის რეგიონის მანუსის პროვინციაში, პაპუა-ახალი გვინეის შემადგენლობაში. საერთო ფართობი შეადგენს 2170 კმ²-ს. ყველაზე დიდი კუნძულებია — მანუსი, ლოს-ნეგროსი, ტონგი, პაკი, რამბუტიო, ლოუ. კუნძულების უმრავლესობა — დაბალი ატოლებია.

2011 წლის აღწერის მონაცემებით, კუნძულის მოსახლეობა 60 485 კაცს შეადგენდა. უდიდესი ქალაქია მანუსის პროვინციის ადმინისტრაციული ცენტრი ლორენგაუ.

## გეოგრაფია 
ხმელეთის საერთო ფართობი შეადგენს 2170 კმ²-ს. ჯგუფში სულ 18 კუნძულია. ზოგიერთ მათგანს აქვს ვულკანური წარმოშობა, დანარჩენებს — მარჯნული. კუნძულების ჯგუფის ყველაზე მაღალი წერტილია — *მთა დრემსელი* () — 720 მეტრი.

კუნძულებზე ტემპერატურა წლის განმავლობაში მერყეობს უმნიშვნელოდ. დღის მაქსიმალური ტემპერატურა შეადგენს დაახლოებით 30—32 °C-ს, ღამის— 20-24 °C-ს. ნალექების საშუალო წლიური რაოდენობაა — დაახლოებით 3382 მმ. ყველაზე წვიმიანი თვეებია — ივნისი-აგვისტო.

## ისტორია 
ახალ გვინეასთან ერთად, ბისმარკის არქიპელაგში, სოლომონის კუნძულებსა და საადმირალოს კუნძულებში, დაახლოებით 40 000 წლის წინ გაჩნდა პირველი დასახლებები სამხრეთ-აღმოსავლეთი აზიიდან ხალხთა მიგრაციის დროს. პირველ მაცხოვრებლებს სავარაუდოდ მოჰყავდათ ტარო, ახალი გვინეის კუნძულიდან შეიყვანეს ისეთი ძუძუმწოვარი, როგორიცაა ჩანთოსანი მაჩვი. ადგილობრივი მაცხოვრებლები აგროვებდნენ და ცვლიდნენ ობსიდიანს.

დაახლოებით 3500 წლის წინ წარმოიშვა ლაპიტას კულტურა, რომელიც არეალსაც წარმოადგენდა სივრცე საადმირალოს კუნძულებიდან სამოამდე. ამ დროს გაჩნდა თიხით ძერწვის ხელოვნება, სახლები ბოძებზე, ღორები, ძაღლები და ქათმები. ვითარდებოდა სოფლის მეურნეობა და მეზღვაურობა, რამაც ხალხს შეაძლებინა გადაელახათ მნიშვნელოვანი მანძილი კუნძულებს შორის.

პირველი ევროპელი, რომელიც ეწვია კუნძულებს 1616 წელს, იყო ნიდერლანდელი მოგზაური ვილემ სხაუტენი. თანამედროვე სახელი კუნძულებს დაარქვა ინგლისელმა ფილიპ კარტერეტმა, რომელმაც ხელმეორედ აღმოაჩინა კუნძულები 1767 წელს.

1884 წლიდან 1914 წლამდე საადმირალოს კუნძულები იმყოფებოდნენ გერმანიის იმპერიის მმართველობის ქვეშ და შედიოდნენ გერმანიის ახალი გვინეის შემადგენლობაში. 1914 წლის ნოემბერში კუნძულები დაიკავა ავსტრალიის ჯარმა. პირველი მსოფლიო ომის დამთავრების შემდეგ კუნძულები გადავიდა ავსტრალიის მმართველობის ქვეშ ერთა ლიგის მანდატით.

1942 წლის 7 აპრილს კუნძულებზე გადავიდა იაპონიის ჯარი, რომლებიც იქიდან გამოდევნეს მხოლოდ 1944 წელს.

დღეისათვის საადმირალოს კუნძულები შედის პაპუა-ახალი გვინეის შემადგენლობაში.

## რესურსები ინტერნეტში
* საადმირალოს კუნძულები

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
ვალდემარპილსი

**ვალდემარპილსი** () — ქალაქი ლატვიაში. ტალსის მხარეში. მდებარეობს კურზემეს რეგიონის  ჩრდილოეთ ნაწილში. მოსახლეობა  1 402  ადამიანი (2016).

## ისტორია 
ისტორიულ წყაროებში პირველად მოიხსენიება 1582 წელს სასმაკენის სახელწოდებით. ამ პერიოდისათვის იგი სოფელი  იყო 10-ოდე სახლით და 100-მდე მოსახლით. 1834 წელს მოსახლეობის რაოდენობა 600-მდე გაიზარდა, სასმაკამ მიიღო დაბის სტატუსი და შევიდა კურლანდიის გუბერნიის შემადგენლობაში. 1917 წლიდან კი ქალაქია. 1926 წელს, საზოგადო მოღვაწისა და პუბლიცისტის, ახალგაზრდა ლატვიელების მოძრაობის ლიდერის კრიშიანის ვალდემარის პატივსაცემად ეწოდა ვალდემარპილსი. 

2009 წლის 1 ივლისამდე შედიოდა ტალსის რაიონის შემადგენლობაში.

## რესურსები ინტერნეტში 
* ტალსის რაიონის ოფიციალური საიტი 
* საიტი ვალდემარპილსზე 
* ინფორმაცია ალუქსნეზე ტურისტულ პორტალ mesta.lv-ზე
* ინფორმაცია ალუქსნეზე ტოპონიმიკურ ბაზაში

## სქოლიო
კატეგორია:ლატვიის ქალაქები
პორნოგრაფიული ფილმების სტუდიების სია

ეს არის **პორნოგრაფიული ფილმების სტუდიების სია**, რომელიც მოიცავს ჰეტეროსექსუალურ, ლესბოსურ,  ჰომოსექსუალურ და ბისექსუალურ პორნოგრაფიული ფილმების სტუდიებს.

## ჰეტეროსექსუალური და ლესბოსური ფილმების სტუდიები
## გეი და ბისექსუალური ფილმების სტუდიები
## იხილეთ აგრეთვე
*პორნოგრაფიული ჟურნალების სია
*პორნო ვარსკვლავების სია
*გეი პორნო ვარსკვლავების სია

## რესურსები ინტერნეტში
*პორნოგრაფიული ფილმების სტუდიები
ტაინოს ხალხი

250px|მინიატიურა|ტაინოს სოფლის რეკონსტრუქცია კუბაში
250px|მინიატიურა|ტაინოს კერამიკა
250px|მინიატიურა|ტაინოების ბურთით სათამაშო მოედანი
**ტაინო** — ბაჰამის კუნძულების, დიდი ანტილებისა და ჩრდილოეთ მცირე ანტილების ადგილობრივი მენაოსნე ხალხი. ისინი სამხრეთ ამერიკელი არავაკების ერთ-ერთი ხალხი იყო, ტაინოს ენა კი სამხრეთ ამერიკის ჩრდილოეთ ნაწილის არავაკულ ენათა ოჯახს ეკუთვნოდა.

როდესაც 1492 წელს ქრისტეფორე კოლუმბი ამერიკას მიადგა, კუნძულ ისპანიოლაზე ტაინოს ხუთი სამფლობელო და ტერიტორია იყო, რომელთაგან თითოეულს მეთაურობდა კასიკი, რომლებსაც ხარკს უხდიდნენ. სამფლობელოებად იყო დაყოფილი პუერტო-რიკოც. ესპანელთა მიერ დაპყრობის პერიოდში, ტაინოს უსმხვილეს დასახლებულ ცენტრში 3 000-მდე ადამიანი სახლობდა.

ისტორიულად, ტაინოები მეზობელი კარიბის ტომების მტრები იყვნენ. კარიბები თავის მხრივ ასევე სამხრეთ ამერიკული წარმოშობისანი იყვნენ და ძირითადად მცირე ანტილის კუნძულებზე სახლობდნენ. ამ ორ ჯგუფს შორის ურთიერთობები დიდი შესწავლის საგანია. XV საუკუნეში, ტაინოს ტომები გადაადგილებას იწყებენ კარიბების აუზის ჩრდილო-აღმოსავლეთით, რადგან მათ თავს ესხმოდნენ კარიბები. ამ უკანასკნელთ ქალები ტყვედ მიჰყავდათ, რის შედეგადაც ბევრმა კარიბმა ქალმა ტაინოზე საუბარი ისწავლა.

1492 წელს ბაჰამის კუნძულებზე, კუბაზე, ისპანიოლასა და მოგვიანებით პუერტო-რიკოზე მოსულ ესპანელებს პირველ ექსპედიციაში ქალები არ ჰყავდათ. არაკანონიერ ცოლებად მათ ტაინოს ქალები აიყვანეს, რომლებთანაც შეეძინათ მეტისი ბავშვები. ესპანელთა მხრიდან ასევე ხშირი იყო ტაინოს ქალებზე ძალადობა. მეცნიერთა აზრით, კუბაში მნიშვნელოვანი რასობრივი და კულტურული შერევა მოხდა.

ესპანელი კოლონისტების მიერ გაშენებული დასახლებების, დამონების, სოციალური განხეთიქლებისა და დაავადებების შედეგად, ტაინოს ხალხი ამოწყდა. 1518 დეკემბერში ან 1519 წლის იანვარში ისპანიოლაზე პირველად იფეთქა ყვავილის ეპიდემიამ. 1518 წელს ეპიდემიამ გადარჩენილ ადგილობრივთა 90% იმსხვერპლა. ახალი დაავადების მიმართ მათ იმუნიტეტი არ გააჩნდათ. 1548 წლისთვის, ტაინოს ხალხიდან 500 ადამიანზე ნაკლებიღა დარჩა.

## ლიტერატურა
*

*

*  wikisource

*
*

## რესურსები ინტერნეტში
**Island Thresholds* , Peabody Essex Museum's interactive feature, showcases the work of Caribbean artists and their exploration of culture and identity.
**Taino Diccionary*, A dictionary of words of the indigenous peoples of caribbean from the encyclopedia "Clásicos de Puerto Rico, second edition, publisher, Ediciones Latinoamericanas. S.A., 1972" compiled by Puerto Rican historian Dr. Cayetano Coll y Toste of the "Real Academia de la Historia". Provided by the Jatibonicu Taino Tribal Nation of Boriken (Puerto Rico).
*2011 *Smithsonian* article on Taino culture remnant in the Dominican Republic 

## სქოლიო
კატეგორია:ტაინოს ხალხი
კატეგორია:ინდიელები
კატეგორია:ვესტ-ინდოეთი
კატეგორია:კოლუმბამდელი კულტურები
კატეგორია:ეთნიკური ჯგუფები
შეშლილი გული

***შეშლილი გული*** () — 2009 წლის ამერიკული დრამატული ფილმი.

## სიუჟეტი
ბად ბლეიკი ოდესღაც ცნობილი ქანთრის შემსრულებელი იყო. თუმცა, 57 წლის ასაკში მის კარიერას პროლემები აქვს. ამასთან ბლეიკი ალკოჰოლიკია. მას სთავაზობენ ამომავალ ვარსკვლავს, ტომი სვიტს სიმღერები დაუწეროს, რისი სურვილიც არ აქვს. ამ დროს ის ურთიერთობას დაიწყებს ახალგაზრდა ჟურნალისტთან.

## ჯილდოები
**ოსკარი**
* საუკეთესო მსახიობი კაცი: ჯეფ ბრიჯესი
* საუკეთესო ორიგინალური სიმღერა: The Weary Kind

**ოქროს გლობუსი**
* საუკეთესო მსახიობი კაცი დრამაში: ჯეფ ბრიჯესი
* საუკეთესო ორიგინალური სიმღერა: The Weary Kind

## რესურსები ინტერნეტში
* 
* 
* 
* 
* 
* 
* *Crazy Heart*  script

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2009 წლის ფილმები
კატეგორია:წიგნებზე დაფუძნებული ფილმები
კატეგორია:ფილმები ქანთრის შესახებ
ჯონ ბირჩის საზოგადოება

მინი|200პქ|ჯონ ბირჩის საზოგადოების ლოგო
**ჯონ ბირჩის საზოგადოება** () — ამერიკული მემარჯვენე პოლიტიკური გაერთიანება, რომელიც მხარს უჭერს ანტიკომუნიზმს, სახელმწიფო ზეგავლენის შესუსტებას, კონსტიტუციური რესპუბლიკის ფორმას და ნების თავისუფლებას. ამერიკულ პოლიტიკურ სპექტრში ეს გაერთიანება ითვლება მემარჯვენე-ნაციონალისტური ფრთის ერთ-ერთ ძირითად წარმომადგენლად

ჯონ ბირჩის საზოგადოება დაარსდა 1958 წელს, ქალაქ ბელმონტში (მასაჩუსეტსი, აშშ). დღეისათვის საზოგადოების შტაბ-ბინა მდებარეობს ქალაქ გრანდ ჩიუტეში (უისკონსინი, აშშ).

## რესურსები ინტერნეტში
* John Birch Society
* The New American, JBS biweekly publication which publishes the Freedom Index congressional scorecard twice a year
* John Birch Society at Political Research Associates
* John Birch Society at Gab
* "What is the John Birch Society?", short excerpt of a film, released c. 1965, of Robert W. Welch Jr., explaining why he founded the John Birch Society and its aims.

## სქოლიო
კატეგორია:სტატიების ესკიზები ამერიკის შეერთებული შტატების შესახებ
ფრინველების მოყვარული ალკატრასიდან

**ფრინველების მოყვარული ალკატრასიდან** () — 1962 წლის ამერიკული ფილმი პატიმარ რობერტ სტრაუდის შესახებ. მთავარი როლის შემსრულებელმა ბერტ ლანკასტერმა მიიღო BAFTA-სა და ვენეციის კინოფესტივალის ჯილდოები საუკეთესო მსახიობი მამაკაცისთვის.

## სიუჟეტი
რობერტ სტრაუდი 19 წლის იყო, როდესაც მოკლა კაცი კამათში საცეკვაო დარბაზში გოგონას გამო, ალასკაში. მას მიესაჯა თორმეტი წელი ვაშინგტონის შტატის მაკენლის კუნძულის ციხეში. სტრაუდს მხოლოდ მესამე კლასის განათლება ჰქონდა. სამი წლის განმავლობაში იგი სწავლობდა ინჟინერიას, მუსიკას, მათემატიკას და თეოლოგიას კანზას სახელმწიფო უნივერსიტეტის კურსებზე. მან ყველა საგანში უმაღლესი შეფასება მიიღო და მზად იყო მისი განთავისუფლებისთვის უახლოეს მომავალში. 1916 წლის მარტში, განთავისუფლებამდე ცოტა ხნით ადრე, მან მოკლა ერთი მცველი იმის გამო, რომ ვერ ნახა მისი ძმა.ის გაასამართლეს,დამნაშავედ ცნეს და ჩამოხჩობა მიუსაჯეს. რათქმაუნდა დედამისი ამას არ დათანხმდა. მან შუამდგომლობით მიმართა პრეზიდენტ ვუდრო ვილსონს და მის ცოლს. მასზე შთაბეჭდილება მოახდინა მისი ვაჟის სწავლის აღწერილობამ და სულ რაღაც რვა დღით ადრე, სასჯელამდე შეუცვალეს. ერთ  დღეს სტრაუდმა ლივენვოერტის სავარჯიშო ეზოში ორი ჩიტი იპოვა. მან ისინი წიგნების დახმარებით გაზარდა. იმ მომენტიდან მოყოლებული მისი ინტერესები ორნიტოლოგიაში გახდა ვნება. მან იყიდა რამდენიმე   იადონი ჩაატარა ექსპერიმენტები  და დაწერა მისი შედეგების შესახებ. 1931 წლისთვის სტრაუდი იყო იადონის მოვლისა და აღზრდის ექსპერტი. მან დაწერა რამდენიმე სტატია, რომლებიც ციხიდან უკანონოდ გამოიტანა და გამოაქვეყნა. 1942 წელს მან გამოაქვეყნა წიგნი ფრინველების დაავადების შესახებ. ეს ითვლებოდა საუკეთესო ნამუშევრად ამ სფეროში. ამასობაში სტრაუდის ნამუშევრები ძალიან ცნობილს ხდიდა. ხალხმა დაიწყო სტრაუდის განთავისუფლების მოთხოვნა და ამან განარისხა ციხის ზოგიერთი ჩინოვნიკი. 1942 წლისთვის სტრაუდი გადაყვანილი იქნა ალკატრასში. მას უბრძანეს რომ დაეტოვებინა ყველა მისი ჩიტი, წიგნები და სხვა პირადი ნივთები.

## რესურსები ინტერნეტში
* 
* 
* 
* თრეილერი

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1962 წლის ფილმები
კატეგორია:ბიოგრაფიებზე დაფუძნებული ფილმები
კატეგორია:United Artists-ის ფილმები
კატეგორია:შავ-თეთრი ფილმები
კატეგორია:ფილმები ციხის შესახებ
მეგი ჯილენჰოლი

**მეგი ჯილენჰოლი** (; 16 ნოემბერი, 1977) — ამერიკელი მსახიობი. მსახიობ ჯეიკ ჯილენჰოლის და. კარიერა დაიწყო მისი მამის ფილმებში. მიღებული აქვს ოსკარისა და ოქროს გლობუსის ნომინაციები. არის ადამიანის უფლებების აქტივისტი.

## ფილმოგრაფია 
## რესურსები ინტერნეტში 
* 
* 

კატეგორია:ამერიკელი მსახიობები
კატეგორია:დაბადებული 1977
კატეგორია:ნიუ-იორკელები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ნიუ-იორკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ნიუ-იორკელი აქტივისტები
კატეგორია:ცოცხალი ადამიანები
მონტგომერი კლიფტი

**მონტგომერი კლიფტი** (; დ. 17 ოქტომბერი, 1920 — გ. 23 ივლისი, 1966) — ამერიკელი თეატრისა და კინოს მსახიობი კაცი. ხშირად ასრულებდა მსხვერპლი გმირების როლებს. 1956 წელს მოხვდა ავტოავარიაში, რამაც უარყოფითად იმოქმედა მის კარიერაზე. ოთხჯერ იყო ნომინირებული ოსკარზე.

## ფილმოგრაფია
## რესურსები ინტერნეტში
* 
* 

კატეგორია:ამერიკელი მსახიობები
კატეგორია:დაბადებული 17 ოქტომბერი
კატეგორია:დაბადებული 1920
კატეგორია:გარდაცვლილი 23 ივლისი
კატეგორია:გარდაცვლილი 1966
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
სემ ვუდი

**სემ ვუდი** ( დ. 10 ივლისი, 1884 — გ. 22 სექტემბერი, 1949) — ამერიკელი კინორეჟისორი და პროდიუსერი. სამჯერ იყო ნომინირებული ოსკარზე.

## ფილმოგრაფია
*1939 — „მშვიდობით, მისტერ ჩიპს“ *(Goodbye, Mr. Chips)* 
*1940 — „კიტი ფოილი“ *(Kitty Foyle)* 
*1942 — „კინგს როუ“ *(Kings Row)*
*1943 — „ვის უხმობენ ზარები?“ *(For Whom the Bell Tolls)*

## რესურსები ინტერნეტში
*
* Remembering Sam Wood: a biography
*

კატეგორია:ამერიკელი კინორეჟისორები
კატეგორია:დაბადებული 10 ივლისი
კატეგორია:დაბადებული 1884
კატეგორია:გარდაცვლილი 22 სექტემბერი
კატეგორია:გარდაცვლილი 1949
კატეგორია:XX საუკუნის ამერიკელი ბიზნესმენები
კატეგორია:ჰოლივუდის დიდების ხეივანი
კარლ მოლდენი

**კარლ მოლდენი** (; 22 მარტი, 1912 — 1 ივლისი, 2009) — სერბული წარმოშობის ამერიკელი მსახიობი. მისი კარიერა 7 ათეულ წელს მოიცავს. არის ოსკარის ლაურეატი.

## ფილმოგრაფია
## რესურსები ინტერნეტში
* 
* Karl Malden Find A Grave-ზე

კატეგორია:ამერიკელი მსახიობები
კატეგორია:დაბადებული 1912
კატეგორია:გარდაცვლილი 2009
კატეგორია:ოსკარის მფლობელი კინომსახიობები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
ბერტ ლანკასტერი

**ბერტ ლანკასტერი** (; დ. 2 ნოემბერი, 1913 — გ. 20 ოქტომბერი, 1994) — ამერიკელი მსახიობი კაცი. გამოირჩეოდა ათლეტურობით, ცისფერი თვალებით და ღიმილით. 50-იან წლებში ითვლებოდ ამაერიკელი მამაკაცის სახედ. ოთხჯერ იყო ნომინირებული ოსკარზე და ერთხელ გაიმარჯვა.

## ფილმოგრაფია
## რესურსები ინტერნეტში
* 
* 
* Literature on Burt Lancaster

კატეგორია:ამერიკელი მსახიობები
კატეგორია:დაბადებული 2 ნოემბერი
კატეგორია:დაბადებული 1913
კატეგორია:გარდაცვლილი  20 ოქტომბერი
კატეგორია:გარდაცვლილი 1994
კატეგორია:ოსკარის მფლობელი კინომსახიობები
კატეგორია:ნიუ-იორკელები
კატეგორია:მსახიობები ანბანის მიხედვით
დანგრეული სასახლე

**დანგრეული სასახლე** () — 1999 წლის ამერიკული ფილმი.

## სიუჟეტი
ორი მეგობარი გოგონა, ელის მარანო და დარლინ დეივისი გადაწყვეტენ სკოლის დასრულება ტაილანდში მოგზაურობით აღნიშნონ.  ტაილანდში ისინი გაიცნობენ ავსტრალიელ ნიკი პარკსს, რომელიც ორთავეს მოეწონება. პარკსი გოგოებს ჰონგ კონგში ერთად გამგზავრებას შესთავაზებს და პირველი კლასის ბილეთებს უყიდის. გოგონები ცდუნებას ვერ გაუძლებენ და დათანხმდებიან. თვითმფრინავში ჩასხდომამდე მათ სასაზღვრო პოლიცია გაჩხრეკს და ელისს ზურგჩანთაში კოკაინს აღმოუჩენს. მათ 33 წელს მიუსჯიან. გოგნები სასჯელსიხდიან ციხეში, მეტსახელად „დანგრეული სასახლე“.

## რესურსები ინტერნეტში
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1999 წლის ფილმები
კატეგორია:ფილმები ციხის შესახებ
ვერონის ბრძოლა (1805)

**ვერონის ბრძოლა** — ბრძოლა საფრანგეთის იმპერიასა და ავსტრიის იმპერიას შორის 1805 წლის 18 ოქტომბერს. საფრანგეთის არმიას ხელმძღვანელობდა ანდრე მასენა. ავსტრიის არმიას კი ფელდმარშალი კარლ ლუდვიგ ავსტრიელი. ვერონის ბრძოლა მესამე კოალიციის ომის ნაწილია.

ბრძოლა გაიმართა ჩრდილოეთ იტალიის ქალაქ ვერონასთან. ბრძოლაში ფრანგების მხრიდან მონაწილეობდა 13 ბატალიონი, ავსტრიელების მხრიდან კი 6 ბატალიონი. ვერონას იცავდა ავსტრიის არტილერია. ავსტრიელების შენაერთები ასევე იცავდნენ ქალაქის ხიდებს ფრანგების მოსალოდნელ თავდასხმისაგან. მათ სჯეროდათ რომ შეეძლოთ მტრის მოგერიება.

18 ოქტომბერს, გამთენიისას, მასენამ, ფრანგების ქვეითი ჯარისაგან ჩამოაყალიბა შტურმის კედელი და გასცა პირადი ბრძანება გადასულიყვნენ შეტევაზე. შტურმის კედელს მხარს უჭერდა არტილერია. ფრანგებმა დაიკავეს ხიდები და გაარღვიეს ავსტრიელ ქვეით კორპუსთა რიგები. ერთდღიან ბრძოლაში ავსტრიელები დამარცხდნენ და უკან დაიხიეს. ვერონა დაეცა.

## რესურსები ინტერნეტში
*ნაპოლეონის ომები

კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:ავსტრიის ბრძოლები
კატეგორია:XIX საუკუნის ბრძოლები
კატეგორია:1805 წლის ბრძოლები
ლატვია-საქართველოს ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|ლატვიის დროშა
**ლატვია-საქართველოს ურთიერთობები**  — წარმოადგენს  ურთიერთობებს ლატვიასა და საქართველოს შორის. ლატვიასთან დიპლომატიური ურთიერთობები დამყარდა 1993 წლის 11 მარტს.

საქართველოსა და ლატვიის რესპუბლიკას შორის ორმხრივი ურთიერთობები დინამიურად ვითარდება.  2009 წელს საქართველოსა და ლატვიის საგარეო საქმეთა სამინისტროებს შორის გაფორმებული ოქმის  შესაბამისად, მხარეები  რეგულარულად მართავენ ორმხრივ პოლიტიკურ კონსულტაციებს. აღნიშნული ოქმი ითვალისწინებს ორმხრივ და მრავალმხრივ ფორმატში თანამშრომლობის გაღრმავებას.

2008-2009 წლებში ლატვიის საგარეო საქმეთა სამინისტრომ განახორციელა განვითარების დახმარების პროგრამა, რომლის ფარგლებშიც, ლატვიური მხარე საქართველოს დახმარებას უწევდა  მიგრაციის სექტორში, საქართველოს სახელმწიფო საზღვრის დაცვის პოტენციალის გაძლიერებაში, განათლების სისტემის სრულყოფაში, ტურიზმის განვითარებასა და ადგილობრივი თვითმმართველობის სისტემის გაძლიერებაში. საქართველო და ლატვია ასევე თანამშრომლობენ განათლებისა და კულტურის დარგებში.

2009 წლის 16 სექტემბერს, ქალაქ რიგაში საქართველოსა და ლატვიის რესპუბლიკას შორის ეკონომიკური, ინდუსტრიული, მეცნიერული და ტექნიკური თანამშრომლობის მთავრობათაშორისი კომისიის პირველი სხდომები ჩატარდა.

## უმაღლესი დონის ვიზიტები საქართველოს მხრიდან 
* პრეზიდენტის ვიზიტი — 2004; 2008; 2012;
* პარლამენტის თავმჯდომარის ვიზიტი — 2007; 2008; 2009;
* საგარეო საქმეთა მინისტრის ვიზიტი — 2008; 2010; 2011;

## უმაღლესი დონის ვიზიტები ლატვიის მხრიდან 
* პრეზიდენტის ვიზიტი — 2005; 2008; 2010;
* პარლამენტის თავმჯდომარის ვიზიტი — 2003; 2006; 2008; 2010; 2012;
* საგარეო საქმეთა მინისტრის ვიზიტი — 2004; 2007; 2011;

## ეკონომიკური თანამშრომლობა
ლატვიასა და საქართველოს შორის 2012 წელს ექსპორტის ღირებულებამ შეადგინა 1,48 ათასი აშშ დოლარი, ხოლო იმპორტმა 4,52 ათასი აშშ დოლარი.

## რესურსები ინტერნეტში 
* საქართველოს საგარეო საქმეთა სამინისტრო ეთიოპიასთან ურთიერთობის შესახებ 
* ლატვიის საგარეო საქმეთა სამინისტრო
* საქართველოს საელჩო ლატვიაში
* ლატვიის საელჩო საქართველოში

## სქოლიო
კატეგორია:საქართველოს დიპლომატიური ურთიერთობები
კატეგორია:ლატვიის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:ლატვიის საგარეო ურთიერთობები
კატეგორია:დიპლომატიური ურთიერთობები ანბანის მიხედვით
უგო სანჩესი

**უგო სანჩესი** (; დ. ) — მექსიკელი საფეხბურთო მწვრთნელი და ყოფილი თავდამსხმელი. მექსიკის ყველა დროის ერთ-ერთი საუკეთესო ფეხბურთელი. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 55-ე ადგილზე დასახელდა.

## კარიერა
საკლუბო კარიერის უდიდესი ნაწილი მშობლიურ პუმასის უნამ-ში და ესპანური ფეხბურთის გრანდებში რეალ მადრიდში და ატლეტიკოში გაატარა. 

## სანაკრებო სტატისტიკა
## მიღწევები
### საკლუბი
; რეალ მადრიდი
* ლა ლიგა: 1985–86, 1986–87, 1987–88, 1988–89, 1989–90
* კოპა დელ რეი: 1988–89
* ესპანეთის სუპერთასი: 1988, 1989, 1990
* უეფა-ს თასი: 1985–86

## რესურსები ინტერნეტში 
*
*უგო სანჩესი — ევროთასების სტატისტიკა საიტზე rsssf.com

## სქოლიო 
კატეგორია:დაბადებული 11 ივლისი
კატეგორია:დაბადებული 1958
კატეგორია:მექსიკელი ფეხბურთელები
კატეგორია:რაიო ვალიეკანოს ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:პიჩიჩის ჯილდოს მფლობელები
კატეგორია:MLS-ის ფეხბურთელები
კატეგორია:ატლეტიკო მადრიდის ფეხბურთელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:1993 წლის კოპა ამერიკის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:1994 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ესპანეთის პრიმერა დივიზიონის მწვრთნელები
კატეგორია:ცოცხალი ადამიანები
ბუკა

**ბუკა** () — მარჯნის კუნძული წყნარ ოკეანეში, სოლომონის არქიპელაგში. შედის პაპუა-ახალი გვინეის შემადგენლობაში. ადმინისტრაციულად მიეკუთვნება აილენდსის რეგიონის ბუგენვილის ავტონომიურ რეგიონს. ფართობი შეადგენს 682,3 კმ²-ს. კუნძულის მოსახლეობა შეადგენს 50 000 კაცს. სიმჭიდროვე — 73,282 კაცი/კმ²-ზე. დასახლებულია მელანეზიელებით.

## გეოგრაფია 
ბუკა — შედარებით ბრტყელი კუნძულია დაახლოებით 52 კმ ჩრდილოეთ-სამხრეთის მიმართულებით, და 18 კმ-მდე სიგანით დასავლეთ-აღმოსავლეთის მიმართულებით. ის გამოყოფილია ბუგენვილის კუნძულიდან ვიწრო, ღრმა და სწრაფი დინების მქონე სრუტით, რომლის სიგანეა დაახლოებით 200 მეტრი. დასავლეთის სანაპიროს გასწვრივ არსებობს პატარა მთის ქედი. ყველაზე მაღალი წერტილი ზღვის დონიდან არის მთა ბეი, სიმაღლით — 498 მეტრი.

## ისტორია 
აღმოჩენილია 1767 წლის 25 აგვისტოს ინგლისელი კაპიტნის ფილიპ კარტერეტის მიერ. მეორე მსოფლიო ომის დროს კუნძულზე მიმდინარეობდა ბრძოლები ავსტრალიას, აშშ-სა და იაპონიას შორის.

## ეკონომიკა 
კუნძულ ბუკის ეკონომიკა შეიძლება დაიყოს ქალაქის და სოფლის სექტორებად. სოფლის სექტორი ხასიათდება ნატურალური მეურნეობით, ძირითადად მოჰყავთ ბატატი. აწარმოებენ კოპრას და კაკაოს.

ქალაქის სექტორი განვითარების სტადიაშია. არსებობს რამდენიმე მცირე ბიზნესის საწარმო.

## რესურსები ინტერნეტში
* ბუკა — ენციკლოპედია ბრიტანიკა

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
სან-სალვადორი (კუნძული)

**სან-სალვადორი** (), აგრეთვე ცნობილი როგორც **უოტლინგი** — კუნძული და რაიონი ბაჰამის კუნძულების შემადგენლობაში. მიჩნეულია, რომ პირველი ექსპედიციის დროს ახალ მსოფლიოში, ქრისტეფორე კოლუმბი პირველად სწორედ სან-სალვადორზე გადავიდა 1492 წლის 12 ოქტომბერს; მანვე უწოდა სახელი სან-სალვადორიც. ჩანაწერებში კოლუმბი მიუთითებს, რომ ადგილობრივი ლუკაიანის ხალხი, რომლებიც კუნძულს *გუანაჰანის* უწოდებდნენ, საკმაოდ „მშვიდნი და გულკეთილნი“ იყვნენ.

## ისტორია
XVII საუკუნეში, კუნძულზე დასახლდა ინგლისელი კოლონისტი ჯონ უოტლინგი, რომელმაც კუნძულს საკუთარი სახელი უწოდა, რაც 1925 წელს მას ოფიციალურადაც დაერქვა. ამ დროს სახელწოდება „სან-სალვადორი“ გადაეცა სხვა კუნძულს, რომელსაც შემდეგ კეტი ეწოდა.

## ტურიზმი
ქვიშიანი პლაჟების წყალობით დღეისათვის კუნძულზე ყვავის ტურიზმის ინდუსტრია. მნიშვნელოვანი დასახლებული პუნქტია კოკბარნ-ტაუნი, სადაც 1 000 ადამიანი ცხოვრობს.

კუნძულს ემსახურება სან-სალვადორის საერთაშორისო აეროპორტი.

## ქარიშხლები
1996 წელს კუნძულს თავს დაატყდა ქარიშხალი ლილი, 1999 წელს ქარიშხალი ფლოიდი, რომელთაც სან-სალვადორს სერიოზული ზიანი მიაყენეს.

## გალერეა

File:SanSalvador from lighthouse1.JPG|ჩრდილოეთი ნაწილი
File:Grahams Harbour 1.JPG|
File:Seagrass Grahams Harbour.jpg|
File:Gaulin Reef San Salvador.jpg|
Image:San Salvador, Bahamas.jpg|კუნძულის აერო-ხედი

## რესურსები ინტერნეტში 
*High resolution map of the island 
*Multi-media exploration of San Salvador's people, plants, sea life, culture and research project topics , Bahamas-Research

## სქოლიო
კატეგორია:ბაჰამის კუნძულები
კატეგორია:ბაჰამის კუნძულების რაიონები
კატეგორია:ბაჰამის კუნძულების კუნძულები
კატეგორია:კუნძულები ანბანის მიხედვით
ფერგუსონი

**ფერგუსონი** () — ერთ-ერთი ვულკანური, უდიდესი კუნძული დ’ანტრკასტოს კუნძულებში, სოლომონის ზღვაში. შედის პაპუა-ახალი გვინეის შემადგენლობაში. კუნძულზე წარმოდგენილია სამი დიდი ვულკანი. კუნძულის ფართობი შეადგენს 1436,7 კმ²-ს. 1971 წლის აღწერის მონაცემებით კუნძულის მოსახლეობა 13 000 კაცს შეადგენდა. სიმჭიდროვე — 9,049 კაცი/კმ². ადმინისტრაციულად მიეკუთვნება რეგიონ პაპუას პროვინცია მილნ-ბეის. კუნძულზე მთავარი დასახლებული პუნქტია სალამო.

## გეოგრაფია 
thumb|left|250px|დ’ანტრკასტოს კუნძულების რუკა
კუნძული მდებარეობს დ’ანტრკასტოს კუნძულების ცენტრალურ ნაწილში. კუნძული წაგრძელებულია სიგრძეში მიმართულებით ჩრდილო-დასავლეთი — სამხრეთ-აღმოსავლეთი 64 კმ-ზე, სიგანით 7 — 30 კმ, სანაპირო ზოლის სიგრძე — 225 კმ. უახლოესი კუნძულია გუდენაფი (მისგან გამოყოფილია მორზბის სრუტით, სიგანით დაახლოებით 4 კმ), ნორმანბი, დობუ (მისგან გამოყოფილია დოუსონის სრუტით, სიგანით დაახლოებით 3 კმ), სანაროა, ამფლეტის კუნძულები (10 კმ-ით ჩრდილოეთით). სანაპირო ზოლი საკმაოდ დაკლაკნილია. ყველაზე დიდი ყურეებია — ჰიუზი (კუნძულის ჩრდილოეთით), სეიმური (დასავლეთით), გომვა და ნუმანუმა (სამხრეთით). კუნძულის რელიეფი უმეტესად მთიანია. კარგადაა განვითარებული ჰიდროგრაფიული ქსელი: ბევრი მდინარეები (ყველაზე დიდებია ბამაი, სალამო და ასაპოი) და ტბები (ყველაზე დიდია ლავუ, ფართობი 1600 ჰა. ტბის გარშემო მიდამო, ფართობით 5000 ჰა ნაკრძალია. გეოლოგიური თვალსაზრისით ის წარმოადგენს დიდ ნატეხს, ჩამოყალიბებულს ცარცული სისტემის პერიოდის დროინდელი ქანებით, გარღვეული პლიოცენური გრანოდიორიტული ინტრუზიით. დიდ ნატეხის წიბოებზე მდებარეობს სამი პლეისტოცენ-ჰოლოცენური ვულკანი. კუნძულის სამხრეთ-დასავლეთით, სეიმურის სრუტის ნაპირზე  — ვულკანი კაკულა, დიამეტრით დაახლოებით 5 კმ და სიმაღლით 610 მ. ქმნის ლიპარიტებით და ობსიდიანებით ჩამოყალიბებულ პლატოს, ჯამელელეს სოლფატარული ველით. კუნძულის აღმოსავლეთით — ვულკანური კრატერი ლამონაი, სიმაღლით 490 მ და დიამეტრით დაახლოებით 2 კმ. ავლენს ფუმაროლურ აქტიურობას. კუნძულის სამხრეთ-აღმოსავლეთში — კრატერი ოიუა, სიმაღლით 370 მ და დიამეტრით დაახლოებით 1 კმ. ბოლო ამოფრქვევა მოხდა დაახლოებით 1350 წელს. სამხრეთით არსებობს დეიდეის სოლფატარები. ვულკანი ავლენს ფუმაროლურ აქტიურობას. კუნძულის ყველაზე მაღალი წერტილია მთა კილკერანი, სიმაღლით 2073 მ, რომელიც მდებარეობს ჰიუზის სრუტის ნაპირზე

კუნძულის კლიმატი სუბეკვატორული მუსონურია ნალექების დიდი რაოდენობით (წვიმიანი პერიოდი — მარტი—ოქტომბერი) და წლის განმავლობაში ტემპერატურის უმნიშვნელო ცვალებადობით. კუნძული დაფარულია ტროპიკული ტყეებით. ფლორა და ფაუნა საკმაოდ მრავალფეროვანია, არსებობს რამდენიმე ენდემური სახეობა ( — კუნძულ ფერგუსონის ზოლიანი ოპოსუმი და სხვები).

## ისტორია 
პირველი ევროპელი, რომელიც ესტუმრა კუნძულს იყო ინგლისელი კაპიტანი ჯონ მორზბი. იგი კუნძულს ესტუმრა 1873 წელს და სახელი მას ჯეიმზ ფერგუსონის პატივსაცემად დაარქვა, რომელიც 1873—74 წლებში იყო ახალი ზელანდიის გენერალ-გუბერნატორი.

## მოსახლეობა 
1971 წლის აღწერის მიხედვით.

## რესურსები ინტერნეტში
* ფერგუსონი — ენციკლოპედია ბრიტანიკა

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
საკარი

**საკარი** () — კუნძული წყნარ ოკეანეში. მდებარეობს პაპუა-ახალ გვინეაში. ადმინისტრაციულად შედის მომასეს რეგიონის მორობეს პროვინციაში. კუნძულის ფართობი შეადგენს 30 კმ²-ს.

## გეოგრაფია 
ელიპტიკური ფორმის კუნძული (9 კმ 7 კმ-ზე). კუნძული ამოწეულია ზღვის ფსკერიდან 2500 მეტრით და 200 მეტრ სიღრმეზე მიერთებულია წყალქვეშა კედლით კუნძულ უმბოისთან. კუნძულის საფუძველი აგებულია ავგიტური ბაზალტებით, ხოლო მისი ზედა ნაწილი — ლაბრადორიტული ბაზალტებით. ვულკანური კრატერი, დიამეტრით 1,5 კმ, შევსებულია ტბით, კუნძულის სამხრეთ ნაპირზე არსებობს ცხელი წყაროები. ვულკანური კუნძული ჩამოყალიბდა იმავე დასახელების ვულკანისაგან, ბისმარკის ზღვაში. ჩამოყალიბების სავარაუდო დროა — ჰოლოცენის ეპოქა.

## რესურსები ინტერნეტში
* ვულკანი საკარი
* გლობალური ვულკანიზმის პროგრამა: საკარი 

კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით